Pielikums

Jelgavas valstspilsētas domes

23.09.2021. lēmumam Nr.14/11

**NOTEIKUMI**

**Par Jelgavas valstspilsētas pašvaldības dibinātas sporta profesionālās ievirzes un interešu izglītības iestādes vadītāja darba izvērtēšanas kritērijiem un piemaksas apmēra noteikšanu mēneša darba algai**

*Izdoti saskaņā ar likuma “Par pašvaldībām” 41.panta pirmās daļas 2.punktu*

1. Noteikumi nosaka kārtību, kādā tiek izvērtēts Jelgavas valstspilsētas pašvaldības (turpmāk – pašvaldība) dibinātas sporta profesionālās ievirzes un interešu izglītības iestādes vadītāja (turpmāk – izglītības iestādes vadītājs) darbs un noteikts piemaksas apmērs no Ministru kabineta noteikumos noteiktās izglītības iestādes vadītāja zemākās mēneša darba algas likmes.
2. Izglītības iestādes vadītāja darbu izvērtē pašvaldības iestādes “Sporta servisa centrs” (turpmāk – Sporta servisa centrs) izveidota komisija (turpmāk – Komisija).
3. Izglītības iestādes vadītāja darbu izvērtē un piemaksas apmēru mēneša darba algai nosaka saskaņā ar Jelgavas valstspilsētas pašvaldības dibinātas sporta profesionālās ievirzes un interešu izglītības iestādes vadītāja darba izvērtēšanas kritērijiem un piemaksas apmēru mēneša darba algai (pielikumā).
4. Komisija izglītības iestādes vadītāja darbu izvērtē katru gadu līdz kārtējā gada 1.oktobrim.
5. Komisija izvērtē izglītības iestādes vadītāja darbu saskaņā ar Pielikuma 1.punktā noteiktajiem darba izvērtēšanas kritērijiem un, ņemot vērā izglītības iestādes vadītāja darba izvērtēšanas rezultātus, saskaņā ar Pielikuma 2.punktu nosaka piemaksas apmēru (procentos) izglītības iestādes vadītāja mēneša darba algai. Piemaksas apmērs izglītības iestādes vadītāja mēneša darba algai tiek noteikts no Ministru kabineta noteiktās zemākās vadītāja mēneša darba algas likmes.
6. Sporta servisa centrs, ņemot vērā Komisijas noteikto piemaksas apmēru, iesniedz Jelgavas valstspilsētas domei apstiprināšanai izglītības iestādes vadītāja mēneša darba algas likmi.

Jelgavas valstspilsētas pašvaldības iestādes

“Sporta servisa centrs” direktors J.Kaminskis

Pielikums

Noteikumiem “Par Jelgavas valstspilsētas pašvaldības dibinātas sporta profesionālās ievirzes un interešu izglītības iestādes iestādes vadītāja darba izvērtēšanas kritērijiem un piemaksas apmēra noteikšanu mēneša darba algai”

**Jelgavas valstspilsētas pašvaldības dibinātas sporta profesionālās ievirzes un interešu izglītības iestādes vadītāja darba izvērtēšanas kritēriji un piemērojamie piemaksu apmēri**

1. **Jelgavas valstspilsētas pašvaldības dibinātas** **sporta profesionālās ievirzes un interešu izglītības iestādes vadītāja darba izvērtēšanas kritēriji**

|  |  |  |
| --- | --- | --- |
| **Nr.p.k.** | **Kritērijs** | **Punktu skaits** |
| **1.** | **Izglītības iestādes vadītāja darba intensitāte** | |
| 1.1. | Izglītojamo skaits profesionālās ievirzes programmās | |
|  | 151 līdz 300 | 1 |
|  | 301 līdz 500 | 3 |
|  | 501 līdz 800 | 5 |
| 1.2. | Īstenoto izglītības programmu skaits izglītības iestādē (gan profesionālās ievirzes, gan interešu izglītības) | |
|  | 2 līdz 3 | 1 |
|  | 4 līdz 5 | 2 |
|  | 6 un vairāk | 3 |
| 1.3. | Izglītības iestādei ir vairākas izglītības programmu īstenošanas vietas | 2 |
| **2.** | **Izglītības iestādes vadītāja ieguldījums sporta un izglītības attīstībā** | |
| 2.1. | iesaistās un sniedz priekšlikumus sporta un izglītības politikas veidošanā valstspilsētā un valstī, sadarbojas ar sporta federācijām | 3 |
| 2.2. | veicina un sekmē personālresursu ilgtspēju izglītības kvalitātes nodrošināšanai | 3 |
| 2.3. | popularizē izglītojamo sasniegumus, atbalsta izglītojamo tālāko izaugsmi un dalību Latvijas valsts izlasē | 3 |

1. **Piemaksas apmēra noteikšana Jelgavas valstspilsētas pašvaldības dibinātas** **sporta profesionālās ievirzes un interešu izglītības iestādes vadītāja mēneša darba algai**

|  |  |  |  |  |
| --- | --- | --- | --- | --- |
| 2.1. | Darba kvalitātes izvērtēšanā iegūto punktu skaits | 6 līdz 9 punkti | 10 līdz 13 punkti | 14 un vairāk |
| 2. 2. | Piemaksas apmērs (procentos) no izglītības iestādes vadītāja zemākās mēneša darba algas likmes1 | 5 | 10 | 15 |

Piezīmes:

1 Izglītības iestādes vadītāja zemākā mēneša darba algas likme saskaņā ar Ministru kabineta 2016.gada 5.jūlija noteikumu Nr.445 “Pedagogu darba samaksas noteikumi” 1.pielikuma 3.tabulu

Jelgavas valstspilsētas pašvaldības iestādes

“Sporta servisa centrs” direktors J.Kaminskis